[pic] | KOMISIA EURÓPSKYCH SPOLOČENSTIEV | Brusel, 27.6.2007 KOM(2007) 384 v konečnom znení 2004/0248 (COD) STANOVISKO KOMISIE podľa článku 251 ods. 2 podods. 3 písm. c) Zmluvy o ES k zmenám a doplneniam Európskeho parlamentu k spoločnej pozícii Rady týkajúcej sa návrhu SMERNICE EURÓPSKEHO PARLAMENTU A RADY, ktorou sa stanovujú pravidlá pre nominálne množstvá vopred balených výrobkov, ruší smernica Rady 75/106/EHS a 80/232/EHS a mení smernica Rady 76/211/EHS KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) 2004/0248 (COD) STANOVISKO KOMISIE podľa článku 251 ods. 2 podods. 3 písm. c) Zmluvy o ES k zmenám a doplneniam Európskeho parlamentu k spoločnej pozícii Rady týkajúcej sa návrhu SMERNICE EURÓPSKEHO PARLAMENTU A RADY, ktorou sa stanovujú pravidlá pre nominálne množstvá vopred balených výrobkov, ruší smernica Rady 75/106/EHS a 80/232/EHS a mení smernica Rady 76/211/EHS Postup spolurozhodovania Druhé čítanie 1. Úvod V článku 251 ods. 2 podods. 3 písm. c) Zmluvy o ES sa ustanovuje, že Komisia má predložiť stanovisko k pozmeňujúcim a doplňujúcim návrhom navrhnutým Európskym parlamentom v druhom čítaní. Stanovisko Komisie k zmenám a doplneniam navrhnutými Parlamentom sa uvádza nižšie. 2. Súvislosti Návrh KOM(2004) 708, v konečnom znení[1], bol predložený Európskemu parlamentu a Rade 25. októbra 2004 v súlade s postupom spolurozhodovania podľa článku 95 Zmluvy o ES. Európsky hospodársky a sociálny výbor predložil svoje stanovisko 6. apríla 2005[2]. Európsky parlament vyjadril svoje stanovisko v prvom čítaní 2. februára 2006. Návrh KOM(2006) 171, v konečnom znení[3], zmenený a doplnený podľa článku 250 ods. 2 Zmluvy o ES, bol predložený Európskemu parlamentu a Rade 18. apríla 2006. Po predložení stanoviska Európskeho parlamentu a podľa článku 251 ods. 2 Zmluvy o ES, potom, ako bola dosiahnutá politická dohoda 25. septembra 2006, prijala Rada 4. decembra 2006 spoločnú pozíciu[4]. Oznámenie Komisie o spoločnej pozícii KOM(2006) 811, v konečnom znení, bolo prijaté 12. decembra 2006. Európsky parlament prijal svoju pozíciu v druhom čítaní 10. mája 2007. 3. Účel návrhu Účelom smernice je zrušiť reguláciu zo 70. rokov, ktorou sa stanovujú nominálne množstvá, v ktorých sa môže výrobok predávať. V návrhu sa zachováva len regulácia týkajúca sa vína a liehovín, ktoré v súčasnosti už podliehajú povinným nominálnym množstvám. Smernicou sa zjednodušuje regulácia nominálnych množstiev spojením dvoch smerníc do jednej. Rovnako sa spája regulácia metrologickej kontroly vopred balených výrobkov, ktorá je v súčasnosti predmetom dvoch smerníc, do jednej smernice. V dôsledku toho sa rušia smernice 75/106 a 80/232 a rozširuje sa rámec smernice 76/211 na všetky vopred balené výrobky. 4. Stanovisko komisie k pozmeňujúcim a DOPLňUJÚCIM NÁVRHOM EURÓPSKEHO PARLAMENTU 4.1. Všeobecne Európsky parlament prijal 10. mája 2007 kompromisný balík zmien a doplnení, na ktorom sa dohodol s Radou s cieľom dosiahnuť dohodu v druhom čítaní. Komisia akceptuje všetky zmeny a doplnenia. Týkajú sa zdôvodnenia o dobrovoľnom používaní jednotkových cien, zdôvodnenia a článku o monitorovaní postupného odstraňovania vnútroštátnych objemov a zdôvodnenia, v ktorom sa vysvetľuje, ako nová smernica ovplyvní situáciu v prípade britského chleba. K uzatvoreniu kompromisného balíka prispelo vyhlásenie Komisie o likvidácii zásob vína a liehovín (viď. príloha). 4.2 Zmena a doplnenie návrhu Podľa článku 250 ods. 2 Zmluvy o ES Komisia mení a dopĺňa svoj návrh, ako sa uvádza vyššie. PRÍLOHAVyhlásenie Komisie o likvidácii zásob vína a liehovín Budúci rozsah nominálnych množstiev Spoločenstva v prípade vína a liehovín v intervaloch uvedených v prílohe v zásade zodpovedá súčasným rozsahom s výnimkou 1 125 ml v prípade liehovín. Vplyv bude preto takmer zanedbateľný. Na rozsahy, ktoré sú pod alebo nad intervalmi vymedzenými v prílohe (medzi 100 – 1 500 ml s výnimkou spodného intervalu 125 ml v prípade šumivých vín a maximálneho množstva 2 000 ml v prípade liehovín), sa príloha nevzťahuje a v ich prípade sa preto uplatňuje všeobecná zásada nezáväzných nominálnych množstiev. Podľa článku 8 spoločnej pozície (transpozícia) majú členské štáty lehotu 12 mesiacov od nadobudnutia účinnosti smernice na to, aby ju transponovali do vnútroštátneho práva. Smernica sa stáva uplatniteľnou 18 mesiacov od nadobudnutia jej účinnosti, čo znamená, že medzi jej transpozíciou a začiatkom jej uplatňovania je časové obdobie v trvaní najmenej šesť mesiacov. Tým sa výrobcom poskytuje dostatočný čas na prispôsobenie sa. Okrem toho vopred balené výrobky, uvedené na trh pred začatím uplatňovania smernice napr. výrobky nachádzajúce sa v distribučných reťazcoch, by smernicou neboli dotknuté a mohli by sa predávať konečným spotrebiteľom. Vzhľadom na uvedené dôvody sa Komisia domnieva, že likvidácia zásob vína a liehovín ako vopred balených výrobkov by v praxi nespôsobovala problémy. [1] Ú. v. EÚ C 49, 28.2.2006, s. 37. [2] Ú. v. EÚ C 255, 14.10.2005, s. 36. [3] Ú. v. EÚ C 130, 3.6.2006, s. 9. [4] Ú. v. EÚ C 311E, 19.12.2006, s. 21.